Eduards Zandreiters

Eduards Voldemārs Zandreiters (1885—1938) bija latviešu marksists un profesionāls revolucionārs (segvārds Vārpa, Kārlis),letonika.lv LSPR Būvju un sabiedrisko darbu komisārs (1919).

 Dzīvesgājums 
Dzimis 1885. gada 9. septembrī Rīgā Jāņa Zandreitera ģimenē. Viens no LSDSP dibinātājiem 1904. gadā, 1905. gada revolūcijas dalībnieks.

Pēc Oktobra revolūcijas 1917. gada decembrī darbojās Iskolata vadībā, 1919. gadā bija LSPR Būvju un sabiedrisko darbu komisārs.
Pēc Brīvības cīņu beigām darbojās nelegālajā Latvijas Komunistiskajā partijā un līdz 1936. gadam bija tās laikraksta "Cīņa" redaktors. 1930. gadā izsūtīts uz PSRS.

Lielā terora laikā tā sauktās "Latviešu operācijas" ietvaros 1937. gada 30. novembrī apcietināts un pēc pratināšanām 1938. gada 11. februārī notiesāts par spiegošanu Polijas labā. 1938. gada 27. aprīlī nošauts un aprakts Butovas poligonā.nekropole.info No 1974. līdz 1990. gadam E. Zandreitera vārdā bija nosaukta Ēveles iela Rīgā.

 Atsauces 

Kategorija:1885. gadā dzimušie
Kategorija:Rīgā dzimušie
Kategorija:Krievijas latvieši
Kategorija:Latvijas sociāldemokrāti
Kategorija:1938. gadā mirušie
Kategorija:Butovas poligonā nošautie un apraktie